钦定古今图书集成/明伦汇编/闺媛典/第039卷 > 《邶风泉水四章》
## 钦定古今图书集成/明伦汇编/闺媛典/第039卷 > 《邶风泉水四章》

卫女嫁于诸侯，思归宁而不得，故作此诗。

毖彼泉水，亦流于淇。有怀于卫，靡日不思。娈彼诸姬，
聊与之谋。〈兴也〉

出宿于《泲》，饮饯于弥。“女子有行，远父母兄弟。问我诸
姑，遂及伯姊。”〈赋也〉

出宿于干，饮饯于言。载脂载舝，还车言迈。遄臻于卫，
不瑕有害。〈赋也〉

《我思肥泉》，兹之永叹。思须与漕，我心悠悠。驾言出游，
以写我忧。〈赋也〉